bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru bg bg bg bg bg bg bg bg bg bg bg bg bg bg bg bg en ru bg bg bg bg bg bg bg bg bg bg bg bg bg bg bg bg bg bg bg bg en nl en bg en ca bg bg bg bg en bg bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru fr ca ca bg en bg bg bg
Следоперативни грижи и подготовка за протезиране - Allegro - Център за протезиране
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
Следоперативни грижи и подготовка за протезиране
Когато физическата загуба е огромна, емоционалното бреме може да е също толкова съкрушително.
Много хора преживяват депресия и преминават през процес на скърбене, подобен на този, който се случва при смъртта на любим човек.
Загубата на интерес към живота, затварянето в себе си и плаченето са нормални реакции.
Членовете на семейството и приятелите също ще се борят да се справят с чувствата на безпокойство и тъга.
Не забравяйте, че всеки човек се справя с чувствата си по различен начин и за различен период от време. Приемането на случилото се е ключов елемент както за физическото, така и за психическото възстановяване.
Първоначално повечето хора, които са загубили крайник, са разгневени и могат да насочат гнева си и стоварят вината върху своите приятели и семейство.
Някои хора се съсредоточават върху външните неща, като начин да избегнат заставането лице в лице със собствените си вътрешни преживяваня.
Трябва да се съсредоточите върху това, което все още имате и което можете да правите, и да спрете да мислите за това, което нямате.
Такава голяма промяна може да отнеме много време, докато бъде приета.
Някои хора бързо я приемат като предизвикателство и продължават напред с живота си, докато други могат да извървят дълъг и труден път, докато бъдат в състояние да я приемат.
Съпротивяването срещу ситуацията е емоционално изтощително и в крайна сметка води до нови проблеми, вместо да решава старите.
Физическото и емоционалното възстановяване могат да бъдат усложнени и от други съпътващи проблеми със здравето.
След ампутацията много хора все още са изправени пред сериозно заболяване и текущо медицинско лечение.
Ако ампутацията е резултат от травматично увреждане, може да съществуват допълнителни травми, с които да трябва да се справите. Този тип проблеми могат да забавят процеса на приемане на случилото се и на възстановяването.
За тези, които са загубили крайник, рехабилитацията зависи от комбинираните усилия на много хора.
В идеалния вариант Вие ще сте част от екип, който включва членове на семейството Ви, приятели, лекар, протезист и неговия помощен персонал, физиотерапевт, ерготерапевт и психолог.
Вярно е, че до голяма степен всичко зависи от Вашите усилия, но преценката и съветите на всяко лице от вашия помощен екип със сигурност са от голямо значение.
Хората с наскоро ампутирани крайници трябва да се консултират с физиотерапевт в рамките на първите 24 часа след операцията.
По време на този ранен етап на възстановяване, физиотерапевтът ще Ви помогне при позиционирането в леглото, преместването от леглото до стол и обратно, балансирането на стойката и използването на патерици и инвалидна количка.
Контролирането на болката също е важно нещо, за което физиотерапевтът може да ви помогне.
Физиотерапевтът и протезистът ще работят заедно, за да Ви научат как да се грижите за чукана, за да улесните заздравяването и как да го бинтовате за да намалите отока и да подготвите чукана за протезиране.
Център за протезиране - Следоперативни грижи
Докато сте в болницата и след като Ви изпишат, физиотерапията ще се състои от динамични упражнения, които тренират и укрепват чукана.
Вашият физиотерапевт ще Ви научи на специални упражнения за свиване, разгъване и тонизиране на мускулите на бедрото, таза, корема и коляното или горната част на гърба, рамото, ръката и лакътя.
В допълнение към практическите съвети, работата с физиотерапевт веднага след ампутацията, Ви дава огромно психологическо предимство.
Незабавното фокусиране върху това какво можете да направите и поставянето на цели, може да е много по-полезно от прекарването на дни или седмици след имобилизирането в мисли за загубата Ви.
За съжаление хората често са прекалено емоционални и не могат да разберат важността на незабавната терапия и възможността за това им се изплъзва.
Изтегли инструкция за бинтоване на чукана
За хората с ампутирани долни крайници една от големите грижи по време на подготвителния етап е как да се придвижват. Единият вариант е в инвалидна количка, но много хора предпочитат да използват патерици.
Ако човек се е възстановил достатъчно, за да стане от инвалидната количка, патериците са по-добър избор, защото движението, правенето на упражнения и поддържането във форма помагат на хората да се възстановят по-бързо.
Дори и след като започнат да използват протези, добре е хората да имат под ръка чифт патерици, които да използват, когато не носят протезите си, например след ставане сутрин от леглото и вечер преди лягане.
Може да звучи малко обезпокоително за хората с наскоро ампутирани крайници, но когато релаксират у дома си, някои хора намират за по-лесно да се придвижват чрез пълзене.
Една практика, която не Ви препоръчваме, е подскачането на здравия крак. Това може да доведе до падане и сериозна травма; подскачането също така предизвиква твърде голямо натоварване на гърба и на ставите на здравия крак.
0884 807 057, 0888 188 875
Посетете ни на адрес:
гр. София п.к. 1186,
ул. Стар Лозенски Път №52
© Всички текстове и статии в сайта са създадени от екипа на Медико - техническа лаборатория Център за протезиране АЛЕГРО ООД
Всички права запазени © 2022
Следоперативни грижи и подготовка за протезиране
Протезиране на долни крайници
Протезиране на горни крайници
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
гр. София, ул. Стар Лозенски Път №52
Сайтът използва “бисквитки” (cookies) за подобряване на неговата ефективност.
Продължавайки използването му, Вие се съгласявате с нашата Политика за употреба на бисквитки